CELEX: 32011R1100
Language: lv
Date: 2011-10-31 00:00:00
Title: Komisijas Īstenošanas regula (ES) Nr. 1100/2011 ( 2011. gada 31. oktobris ), ar ko groza Īstenošanas regulu (ES) Nr. 540/2011 attiecībā uz darbīgo vielu dikamba, difenokonazols un imazakvīns apstiprināšanas nosacījumiem Dokuments attiecas uz EEZ

1.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 285/10
            
         KOMISIJAS ĪSTENOŠANAS REGULA (ES) Nr. 1100/2011
   (2011. gada 31. oktobris),
   ar ko groza Īstenošanas regulu (ES) Nr. 540/2011 attiecībā uz darbīgo vielu dikamba, difenokonazols un imazakvīns apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:
   
               (1)
            
            
               Darbīgās vielas dikambu, difenokonazolu un imazakvīnu ar Komisijas Direktīvu 2008/69/EK (2) iekļāva Padomes Direktīvas 91/414/EEK (3) I pielikumā saskaņā ar procedūru, kas noteikta 11.b pantā Komisijas 2002. gada 14. augusta Regulā (EK) Nr. 1490/2002, ar ko nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un ar ko groza Regulu (EK) Nr. 451/2000 (4). Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šīs vielas ir apstiprinātas atbilstoši minētajai regulai un ir uzskaitītas pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (5).
            
         
               (2)
            
            
               Saskaņā ar Regulas (EK) Nr. 1490/2002 12.a pantu Eiropas Pārtikas nekaitīguma iestāde, turpmāk – “iestāde”, 2010. gada 17. decembrī iesniedza Komisijai secinājumus par salīdzinošo pārskatīšanu attiecībā uz difenokonazolu (6), dikambu (7) un imazakvīnu (8). Dalībvalstis un Komisija šos secinājumus izskatīja Pārtikas aprites un dzīvnieku veselības pastāvīgajā komitejā, un tos pabeidza 2011. gada 27. septembrī kā Komisijas pārskata ziņojumus par difenokonazolu, dikambu un imazakvīnu.
            
         
               (3)
            
            
               Saskaņā ar Regulas (EK) Nr. 1107/2009 12. panta 2. punktu Komisija aicināja pieteikuma iesniedzējus iesniegt komentārus par iestādes secinājumiem. Turklāt saskaņā ar minētās regulas 13. panta 1. punktu Komisija aicināja pieteikuma iesniedzējus iesniegt komentārus par pārskata ziņojumu projektiem attiecībā uz dikambu, difenokonazolu un imazakvīnu. Pieteikuma iesniedzēji iesniedza komentārus, kas ir rūpīgi izskatīti.
            
         
               (4)
            
            
               Apstiprināts, ka darbīgās vielas dikamba, difenokonazols un imazakvīns ir uzskatāmas par apstiprinātām atbilstoši Regulai (EK) Nr. 1107/2009.
            
         
               (5)
            
            
               Saskaņā ar Regulas (EK) Nr. 1107/2009 13. panta 2. punktu kopā ar tās 6. pantu un ņemot vērā pašreizējās zinātnes un tehnikas atziņas, ir nepieciešams grozīt apstiprinājuma nosacījumus dikambai, difenokonazolam un imazakvīnam. Ir īpaši piemēroti pieprasīt papildu apstiprinošu informāciju.
            
         
               (6)
            
            
               Tāpēc būtu attiecīgi jāgroza Īstenošanas regulas (ES) Nr. 540/2011 pielikums.
            
         
               (7)
            
            
               Pirms šīs regulas piemērošanas būtu jāatvēl atbilstīgs laika posms, lai ļautu dalībvalstīm, iesniedzējiem un augu aizsardzības līdzekļu atļauju turētājiem izpildīt jaunās prasības, kas izriet no apstiprinājuma nosacījumu grozījumiem.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   To piemēro no 2012. gada 1. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 31. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 309, 24.11.2009., 1. lpp.
   
      (2)  OV L 172, 2.7.2008., 9. lpp.
   
      (3)  OV L 230, 19.8.1991., 1. lpp.
   
      (4)  OV L 224, 21.8.2002., 23. lpp.
   
      (5)  OV L 153, 11.6.2011., 1. lpp.
   
      (6)  Eiropas Pārtikas nekaitīguma iestāde; Secinājums par darbīgās vielas difenokonazola pesticīdu riska novērtējuma profesionālapskati. EFSA Journal 2011; 9(1):1967. (71 lpp.). doi:10.2903/j.efsa.2011.1967. Pieejams tiešsaistē: www.efsa.europa.eu/efsajournal.htm.
   
      (7)  Eiropas Pārtikas nekaitīguma iestāde; Secinājums par darbīgās vielas difenokonazola pesticīdu riska novērtējuma profesionālapskati (Conclusion on the peer review of the pesticide risk assessment of the active substance dicamba). EFSA Journal 2011; 9(1):1965. (52 lpp.). doi:10.2903/j.efsa.2011.1965. Pieejams tiešsaistē: www.efsa.europa.eu/efsajournal.htm.
   
      (8)  Eiropas Pārtikas nekaitīguma iestāde; Secinājums par darbīgās vielas imazakvīna pesticīdu riska novērtējuma profesionālapskati (Conclusion on the peer review of the pesticide risk assessment of the active substance imazaquin). EFSA Journal 2011; 9(1):1968. (57 lpp.). doi:10.2903/j.efsa.2011.1968. Pieejams tiešsaistē: www.efsa.europa.eu/efsajournal.htm.
   
      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:
      
                  1)
               
               
                  pielikuma A daļas 172. numuru attiecībā uz darbīgo vielu dikambu aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “172
                           
                           
                              Dikamba
                              CAS Nr. 1918-00-9
                              CIPAC Nr. 85
                           
                           
                              3,6-dihlor-2-metoksibenzoskābe
                           
                           
                              ≥ 850 g/kg
                           
                           
                              2009. gada 1. janvāris
                           
                           
                              2018. gada 31. decembris
                           
                           
                              A   DAĻA
                              Var atļaut izmantot tikai kā herbicīdu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par dikambu, ko 2011. gada 27. septembrī pabeidza Pārtikas aprites un dzīvnieku veselības pastāvīgā komiteja, un jo īpaši I un II papildinājumu.
                              Šajā vispārējā novērtējumā dalībvalstis īpašu uzmanību velta blakussugu augu aizsardzībai.
                              Izmantošanas nosacījumos vajadzības gadījumā ir jāietver atbilstoši riska mazināšanas pasākumi.
                              Pieteikuma iesniedzējs iesniedz apstiprinošu informāciju par:
                              
                                          a)
                                       
                                       
                                          to augsnes pārveides produktu identificēšanu un kvantitatīvo noteikšanu, kas veidojušies augsnes inkubācijas pētījumā;
                                       
                                    
                                          b)
                                       
                                       
                                          iespējamo pārnesi atmosfērā lielos attālumos.
                                       
                                    Pieteikuma iesniedzējs šo informāciju dalībvalstīm, Komisijai un iestādei iesniedz līdz 2013. gada 30. novembrim.”;
                           
                        
            
                  2)
               
               
                  pielikuma A daļas 173. numuru attiecībā uz darbīgo vielu difenokonazolu aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “173
                           
                           
                              Difenokonazols
                              CAS Nr. 119446-68-3
                              CIPAC Nr. 687
                           
                           
                              3-hlor-4-[(2RS,4RS;2RS,4SR)-4-metil-2-(1H-1,2,4-triazol-1-ilmetil)-1,3-dioksolān-2-il]fenil-4-hlorfenilēteris
                           
                           
                              ≥ 940 g/kg
                              Toluola maksimālais saturs 5 g/kg
                           
                           
                              2009. gada 1. janvāris
                           
                           
                              2018. gada 31. decembris
                           
                           
                              A   DAĻA
                              Var atļaut izmantot tikai kā fungicīdu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumuspar difenokonazolu, ko 2011. gada 27. septembrī pabeidza Pārtikas aprites un dzīvnieku veselības pastāvīgā komiteja, un jo īpaši I un II papildinājumu.
                              Šajā vispārējā novērtējumā dalībvalstis īpašu uzmanību pievērš ūdens organismu aizsardzībai.
                              Izmantošanas nosacījumos vajadzības gadījumā ir jāietver atbilstoši riska mazināšanas pasākumi.
                              Pieteikuma iesniedzējs iesniedz apstiprinošu informāciju par:
                              
                                          a)
                                       
                                       
                                          tehniskā materiāla specifikācijas papildu datiem;
                                       
                                    
                                          b)
                                       
                                       
                                          triazola metabolītu atvasinājumu (TDM) atliekām galvenajās kultūrās, rotācijas kultūrās, pārstrādātās precēs un dzīvnieku izcelsmes produktos;
                                       
                                    
                                          c)
                                       
                                       
                                          iespējami postošu ietekmi uz zivju endokrīno sistēmu (pētījums par zivju pilnu dzīves ciklu) un darbīgās vielas un metabolīta CGA 205375 hronisko apdraudējumu sliekām (1);
                                       
                                    
                                          d)
                                       
                                       
                                          izomēru mainīgās attiecības tehniskajos līdzekļos un izomēru maisījuma atvieglotas sabrukšanas un/vai pārveidošanās potenciālo ietekmi uz darbinieku riska novērtējumu, patērētāju riska novērtējumu un vidi.
                                       
                                    Pieteikuma iesniedzējs a) punktā minēto informāciju dalībvalstīm, Komisijai un iestādei iesniedz līdz 2012. gada 31. maijam, b) un c) punktā minēto informāciju – līdz 2013. gada 30. novembrim, savukārt d) punktā minēto informāciju – divu gadu laikā pēc konkrētu norādījumu pieņemšanas.”;
                           
                        
            
                  3)
               
               
                  pielikuma A daļas 175. numuru attiecībā uz darbīgo vielu imazakvīnu aizstāj ar šādu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība
                           
                           
                              Apstiprināšanas datums
                           
                           
                              Apstiprināšanas termiņa beigas
                           
                           
                              Īpaši noteikumi
                           
                        
                              “175
                           
                           
                              Imazakvīns
                              CAS Nr. 81335-37-7
                              CIPAC Nr. 699
                           
                           
                              2-[(RS)-4-izopropil-4-metil-5-okso-2-imidazolīn-2-il]hinolīn-3-karbonskābe
                           
                           
                              ≥ 960 g/kg (racēmisks maisījums)
                           
                           
                              2009. gada 1. janvāris
                           
                           
                              2018. gada 31. decembris
                           
                           
                              A   DAĻA
                              Var atļaut izmantot tikai kā augu augšanas regulatoru.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus parimazakvīnu, ko 2011. gada 27. septembrī pabeidza Pārtikas aprites un dzīvnieku veselības pastāvīgā komiteja, un jo īpaši I un II papildinājumu.
                              Pieteikuma iesniedzējs iesniedz apstiprinošu informāciju par:
                              
                                          a)
                                       
                                       
                                          tehniskā materiāla specifikācijas papildu datiem;
                                       
                                    
                                          b)
                                       
                                       
                                          izomēru mainīgās attiecības tehniskajos līdzekļos un izomēru maisījuma atvieglotas sabrukšanas un/vai pārveidošanās potenciālo ietekmi uz darbinieku riska novērtējumu, patērētāju riska novērtējumu un vidi.
                                       
                                    Pieteikuma iesniedzējs a) punktā minēto informāciju dalībvalstīm, Komisijai un iestādei iesniedz līdz 2012. gada 31. maijam, savukārt b) punktā minēto informāciju – divu gadu laikā pēc konkrētu norādījumu pieņemšanas.”
                           
                        
            
         (1)  1-[2-[2-hloro-4-(4-hloro-fenoksi)-fenil]-2-1H-[1,2,4]triazol-il]-etanols.